
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



**ZALAEGERSZEG MEGYEI JOGÚ VÁROS**

**POLGÁRMESTERÉTŐL**

**🖂 *8901 Zalaegerszeg, Kossuth L.u.17-19.* 🕿 *92/502-106, fax: 92/311-474***

***Email:*** [***mayor@zalaegerszeg.hu***](mailto:mayor@zalaegerszeg.hu)

……… napirendi pont

ELŐTERJESZTÉS

**Zalaegerszeg Megyei Jogú Város Közgyűlése**

**2012. november 22-i ülésére**

|  |  |
| --- | --- |
| **Tárgy:** | **A települési folyékony hulladék begyűjtésével, szállításával és ártalommentes elhelyezésével kapcsolatos 2013. évi közszolgáltatási díj megállapítása, a települési folyékony hulladékkal kapcsolatos kötelező helyi közszolgáltatásról szóló 20/2004. (V.05.) önkormányzati rendelet módosítása** |

|  |  |
| --- | --- |
| **Előterjesztő:** | Gyutai Csaba polgármester |
| **Készítette:** | Városüzemeltetési Osztály  Nyikos Zoltán sk. közmű és mélyépítési létesítményi szakreferens  Kaszás és Társa Kft. |

|  |  |
| --- | --- |
| **Tárgyalta:** | Városfejlesztési, Üzemeltetési és Tervezési Bizottság |
|  | Ügyrendi, Jogi és Vagyonnyilatkozatot Ellenőrző Bizottság |
|  | Gazdasági Bizottság |
|  | Pénzügyi Bizottság  Településrészi önkormányzatok |

|  |  |
| --- | --- |
| **Közgyűlésre meghívást kap:** | Kaszásné Müllek Erika ügyvezetőKaszás és Társa Kft. Zalaegerszeg, Gólyahír u. 15. |
| **Véleményezésre megküldve:** | OFE Zala Megyei Szervezete  Zala Megyei Kereskedelmi és Iparkamara  Társadalmi Egyesülések Zala Megyei  Szövetsége  Nyugat-dunántúli Környezetvédelmi,  Természetvédelmi és Vízügyi Felügyelőség |
| **Költségvetési, pénzügyi-gazdálkodási szempontból ellenőrizte:** | Közgazdasági Osztály  Cziborné Vincze Amália sk. |
| **Törvényességi, tartalmi és formai**  **szempontból ellenőrizte:** | Önkormányzati Osztály  Dr. Fata Anikó sk. |

***Tisztelt Közgyűlés!***

A hulladékkezelési közszolgáltatási díj megállapításának részletes szabályait a hulladékgazdálkodásról szóló 2000. évi XLIII. törvény (a továbbiakban: Hgt.) 25–26. §-a, a települési hulladékkezelési közszolgáltatási díj megállapításának részletes szakmai szabályairól szóló 64/2008. (III. 28.) Korm. rendelet (a továbbiakban: Korm. rendelet) foglalja magában. Helyi szinten a települési önkormányzat képviselő-testülete önkormányzati rendeletben állapítja meg az ingatlantulajdonost terhelő díjfizetési kötelezettséget, az alkalmazható díj legmagasabb mértékét, megfizetésének rendjét.

A Korm. rendelet 3. § (1) bekezdése értelmében a közszolgáltatási díjat úgy kell meghatározni, hogy

*a)* a közszolgáltatást működtető szolgáltató hatékony működéséhez szükséges folyamatos költségek és ráfordítások megtérülésének, valamint a közszolgáltatás fejleszthető fenntartásához szükséges költségek és ráfordítások fedezetének biztosítására alkalmas legyen, és

*b)* ösztönözzön a közszolgáltatás biztonságos és legkisebb költségű ellátására, a közszolgáltató kapacitásának hatékony kihasználására, valamint a hulladékkeletkezés csökkentésére és a hatékony hulladékgazdálkodásra.

Költségnek és ráfordításnak minősül különösen

* a hulladékbegyűjtés, -szállítás, -ártalmatlanítás, -hasznosítás gyakorlásához szükséges, a hulladékkezelő létesítménynek, eszköznek a közszolgáltatással kapcsolatos üzemeltetési költsége és ráfordítása, ideértve a fenntartással és karbantartással felmerülő költségeket és ráfordításokat is;
* a közszolgáltatás körében működtetett létesítmények bezárásának, rekultivációjának, utógondozásának és a harminc évig történő monitorozásának a díjfizetési időszakra vetített költsége;
* a számlázás és díjbeszedés költsége;
* a környezetvédelmi kiadás és ráfordítás, különösen a környezetvédelmi hatósági eljárásért fizetett illeték vagy igazgatási szolgáltatási díj, a jogszabályon alapuló környezetvédelmi kötelezettségek teljesítése érdekében végzett beruházások, illetve mérések és vizsgálatok költsége;
* a létesítmények, eszközök elhasználódásából eredő, azok felújítását, pótlását, korszerűsítését, bővítését, rekonstrukcióját szolgáló kiadások és ráfordítások.

A Korm. rendelet 10. § (1) bekezdésének b) pontja alapján az egységnyi díjtétel az ingatlanon keletkező folyékony hulladékmennyiség egységnyi térfogatának, illetve külön jogszabály alapján engedélyezett szennyvíz-elszikkasztás esetében az elszállításra kerülő folyékony hulladék egységnyi térfogatának kezelési díja. Ugyanezen szakasz (2) bekezdése alapján a települési folyékony hulladék mennyiségének kiszámításához az ingatlanon fogyasztott (számlázott) vízmennyiségeket kell alapul venni.

A Vidékfejlesztési Minisztérium álláspontja szerint a Korm. rendelet hatályba lépése óta kialakult gyakorlat szerint a települési folyékony hulladék kiszámításának alapja csak abban az esetben a fogyasztott vízmennyiség, ha az ingatlanon szennyvíz-szikkasztás is történik. Vízzáróan kialakított egyedi zárt szennyvíztárolóból történő elszállítás esetén az elszállításra kerülő települési folyékony hulladék térfogata képezi a díjszámítás alapját.

Tekintettel arra, hogy Zalaegerszeg közigazgatási területén a környezetvédelemről szóló 17/2008. (IV.25.) önkormányzati rendelet 9. § (4) bekezdése értelmében a szennyvíz elszikkasztása tilos, kizárólag egyedi zárt szennyvíztárolóban kerülhet összegyűjtésre a folyékony hulladék, ezért az egyégnyi díjtétel kiszámításánál – a korábbi évek gyakorlata szerint - a 2013. évben feltehetőleg elszállításra kerülő települési folyékony hulladék mennyiséget vettük alapul.

A települési folyékony hulladékkal kapcsolatos kötelező helyi közszolgáltatásról szóló 20/2004. (V.05.) önkormányzati rendelet (a továbbiakban: önkormányzati rendelet) 12. §-a értelmében:

(3) A Közszolgáltató minden év november 30-ig a következő évre vonatkozóan kezdeményezheti a közszolgáltatási díj felülvizsgálatát a közszolgáltatással kapcsolatos költségeinek - költségelemzéssel alátámasztott - változása mértékének függvényében.

(4) A közszolgáltatási díj megállapítását, illetve felülvizsgálatát megelőzően a Közszolgáltató köteles díjkalkulációt és a hatályos jogszabályoknak megfelelő költségelemzést készíteni a következő díjfizetési időszakban alkalmazandó közszolgáltatási díj alátámasztására. A díjkalkulációt és költségelemzést a díjfizetési időszak lejárta előtt, legkésőbb november 30-ig az önkormányzat rendelkezésére kell bocsátani.

(5) Ha a Közszolgáltató a közszolgáltatás körébe tartozó tevékenység mellett más gazdasági tevékenységet is folytat, a költségtervben a költségek szigorú elkülönítésének módszerét is alkalmaznia kell.

(6) A közszolgáltatás díját a Közgyűlés egyéves díjfizetési időszakra állapítja meg.

Az előterjesztés 1. számú melléklete tartalmazza a Közszolgáltató által a közszolgáltatási díj megállapítása érdekében készített díjkalkulációt, mely ***13,8 %-os díjemelésre tesz javaslatot az alábbiak szerint:***

|  |  |  |  |
| --- | --- | --- | --- |
| **2013. év** | | | **2012. év** |
| Szállítás  Ft/m3 | Elhelyezés, ártalmatlanítás  Ft/m3 | Összesen  Ft/m3  (nettó) | Összesen  Ft/m3  (nettó) |
| 1252 | 428 | **1680** | **1476** |

A fenti összegek általános forgalmi adó (ÁFA) nélkül értendők, ***a közszolgáltatás díjára felszámításra kerül a mindenkori ÁFA összege.***

Az előterjesztés 2. sz. melléklete a Közszolgáltató költségelemzését, 3. sz. melléklete a Közszolgáltató tájékoztatását tartalmazza.

Az önkormányzati rendelet melléklete tartalmazza a települési folyékony hulladék begyűjtésével, szállításával és ártalommentes elhelyezésével kapcsolatos közszolgáltatási díj mértékét, melynek módosítása fent leírtakra tekintettel szükséges.

***A rendelet társadalmi, gazdasági, költségvetési, környezeti hatása, egészségi következménye, adminisztratív terheket befolyásoló és egyéb hatása:***

A rendelet társadalmi, gazdasági hatását vizsgálva megállapítható, hogy a folyékony hulladékkezelési közszolgáltatás igénybevétele csökkenő tendenciát mutat, ugyanis a város szennyvízcsatorna hálózata egyre bővül, a fogyasztók a rendszerre folyamatosan csatlakoznak rá, így a szennyvízszippantás mennyisége évről évre csökken. A folyamatos szennyvízbekötések miatt jelentős változásra nem számíthatunk.

A rendeletnek számottevő költségvetési hatása nincs. A rendeletmódosítás 13,8 %-os díjnövekedéssel számol.

A rendelet elfogadásának környezeti hatása, egészségi következménye nincs, mivel a folyékony hulladékszállítás módjában változás a jelenlegi gyakorlathoz képest nem történik. A város területén tilos a szennyvízszikkasztás, a csatornahálózatra rá nem kötött ingatlanok tulajdonosai a keletkező folyékony hulladékot a közszolgáltatónak kell, hogy átadják. A szippantott folyékony hulladék a Zalavíz Zrt. által üzemeltetett korszerű hulladékfogadóba kerül.

***A rendelet megalkotásának szükségessége, a jogalkotás elmaradásának várható következményei:***

Az előterjesztett díjemelési javaslat a közszolgáltató költségnövekedésének fedezetét szolgálja. Annak elmaradása esetén a közszolgáltatás változatlan színvonalon történő fenntarthatósága kétséges lehetne.

***A rendelet alkalmazásához szükséges személyi, szervezeti, tárgyi, pénzügyi feltételek:***

Az új szabályok alkalmazásához nem szükségesek újabb munkaszervezési és pénzügyi intézkedések, a végrehajtáshoz szükséges feltételek rendelkezésre állnak.

Bizottsági határozatok:

**Városfejlesztési, Üzemeltetési és Tervezési Bizottság:**

132/2012. sz. határozat:

A Városfejlesztési, Üzemeltetési és Tervezési Bizottság az előterjesztést egyhangúlag-9 igen szavazattal elfogadásra javasolta a közgyűlésnek.

**Gazdasági Bizottság:**

181/2012. számú határozat

A Gazdasági Bizottság a rendelet módosítást 8 igen szavazattal,

4 tartózkodással támogatta.

**Pénzügyi Bizottság:**

77/2012. számú határozat

A Pénzügyi Bizottság a rendelet-módosítást 6 igen szavazattal, 1 tartózkodás mellett elfogadta.

## Ügyrendi, Jogi és Vagyonnyilatkozatot Ellenőrző Bizottság

229/2012. sz. határozat:

Az Ügyrendi, Jogi és Vagyonnyilatkozatot Ellenőrző Bizottság 6 igen szavazattal, 2 tartózkodással - jogi szempontból – tárgyalásra alkalmasnak tartja az előterjesztést.

A **Településrészi önkormányzatok** részéről az előterjesztés lezárásáig észrevétel nem érkezett.

**Nyugat-dunántúli Környezetvédelmi, Természetvédelmi és Vízügyi Felügyelőség:**

„A hatóságomhoz benyújtott rendelettervezettekkel kapcsolatban észrevételt nem teszek”

**Országos Fogyasztóvédelmi Egyesület Zala Megyei Szervezetének** álláspontja:

„A települési folyékony hulladékok begyűjtésével, szállításával és ártalommentes elhelyezésével kapcsolatos 20/2004(V.5.) önkormányzati rendelet módosítását illetően  az előterjesztés maga is megállapítja, hogy a városkörnyéki szennyvízhálózat bővülésével az ún.: szennyvíz szippantás mennyisége évről-évre csökken. Tekintettel arra, hogy a szennyvíz szippantást és elhelyezést, mint közszolgáltatást, nem a város tulajdonában álló gazdasági társaság, hanem egy, az önkormányzattól független gazdasági társaság végzi, így az új rendelet megalkotása előtt célszerű lett volna az ügyben közbeszerzési eljárást lefolytatni. Ez annál is inkább  szükségesnek mutatkozott, mivel az előterjesztés indokolását a gazdasági társaság végezte el és tekintettel a privilegizált helyzetére, nyilvánvalóan a társaság jövedelemtermelő szempontjai kerültek az előterjesztésnél előtérbe. (Az előterjesztés elismeri a társaság monopolhelyzetét, következésképpen a rendeletalkotásnál e monopolhelyzet figyelembe vételével kellett volna - álláspontunk szerint - a lakosság fizetőképességét is figyelembe vevő díjtételeket meghatározni.)

Egyebekben álláspontunk szerint az éves infláció mértékét meghaladó díjtétel meghatározása semmivel sem indokolt, mivel a szolgáltatás színvonala a csökkenő igénybevétel miatt nyilvánvalóan 2013-ban sem fog változni.”

Az Országos Fogyasztóvédelmi Egyesület Zala Megyei Szervezetének álláspontjára reagálva:

* Zalaegerszeg város közigazgatási területén keletkező szippantott szennyvizek hatóságilag kijelölt ártalmatlanító telepre történő elszállítására, elhelyezésére és ártalmatlanítására az Önkormányzat 2003 évben pályázati eljárást folytatott le, melynek eredményeképpen a Kaszás és társa Kft nyerte el a közszolgáltatást, 2004. 01.01-től 2013. 12.31.-ig. Tehát a közszolgáltatási szerződése a jövő év végéig hatályos.
* Az éves inflációs rátát meghaladó szolgáltatói díjemelés – mint az az előterjesztésből is kitűnik – elsősorban az elhelyezést biztosító és az ártalmatlanítást végző Zalavíz Zrt díjemeléséből adódik.

Kérem a Tisztelt Közgyűlést, hogy az előterjesztésben foglaltak alapján a települési folyékony hulladékkal kapcsolatos kötelező helyi közszolgáltatásról szóló 20/2004.(V.05.) önkormányzati rendelet módosítását elfogadni szíveskedjen.

Zalaegerszeg, 2012. november 16.

***Gyutai Csaba sk.***

***polgármester***

**Zalaegerszeg Megyei Jogú Város Közgyűlésének**

**…./2012. (…..) önkormányzati rendelete**

**a települési folyékony hulladékkal kapcsolatos kötelező helyi közszolgáltatásról szóló 20/2004. (V.05.) önkormányzati rendelet módosításáról**

Zalaegerszeg Megyei Jogú Város Közgyűlése a hulladékgazdálkodásról szóló 2000. évi XLIII. törvény 23. §-ában kapott felhatalmazás alapján, a hulladékgazdálkodásról szóló 2000. évi XLIII. törvény 21. § (1) bekezdésében és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában meghatározott feladatkörében eljárva a következőket rendeli el:

1. **§**

A települési folyékony hulladékkal kapcsolatos kötelező helyi közszolgáltatásról szóló 20/2004. (V.05.) önkormányzati rendelet Melléklete helyébe jelen rendelet Melléklete lép.

1. **§**

Ez a rendelet 2013. január 1. napján lép hatályba és a hatályba lépését követő napon hatályát veszti.

**Dr. Kovács Gábor Gyutai Csaba**

**jegyző polgármester**

*Melléklet a …/2012. (…) önkormányzati rendelethez*

**„Melléklet a 20/2004. (V.05.) önkormányzati rendelethez**

**A települési folyékony hulladék begyűjtésével, szállításával és ártalommentes elhelyezésével kapcsolatos közszolgáltatási díj mértéke**

|  |  |  |  |
| --- | --- | --- | --- |
| szállítás | elhelyezés, ártalmatlanítás | | **összesen** |
| Ft/m3 | | | |
| 1252 | | 428 | **1680** |

A fenti összegek általános forgalmi adó (ÁFA) nélkül értendők, a közszolgáltatás díjára felszámításra kerül a mindenkori ÁFA összege.”

**I N D O K O L Á S**

**1. §-hoz**

A rendelet új mellékletéről rendelkezik, mely a közszolgáltatás 2013. évtől esedékes díját tartalmazza. A díjemelés részletes indokait az előterjesztés szöveges része és a díjkalkuláció tartalmazza.

**2. §-hoz**

A rendelet hatályba lépésére vonatkozó és deregulációs rendelkezést tartalmaz.

***1. számú melléklet***

**DÍJKALKULÁCIÓ**

**A települési folyékony hulladék begyűjtésével, szállításával és ártalommentes elhelyezésével kapcsolatos 2013. évi közszolgáltatási díj megállapításához**

**Zalaegerszeg közigazgatási területén**

A települési folyékony hulladék szállítását 1991-ben kezdte Kaszás Jenő egyéni vállalkozó, mely tevékenységet 1997-től társaság formájában végezzük. 2004.01.01-től a Kaszás és Társa Kft. látja el Zalaegerszeg közigazgatási területén a települési folyékony hulladék szállítást, mint közszolgáltatást. A tevékenységünk egyre csökkenő tendenciát mutat az utóbbi években, ugyanis a város környékének szennyvízcsatorna hálózata egyre bővül. A fogyasztók a rendszerre folyamatosan csatlakoznak rá, így a szennyvízszippantás mennyisége évről évre csökken. 2011.évben a lakosságtól 1166 m3 szennyvíz került elszállításra. Azonban a folyamatos szennyvízbekötések miatt jelentős változásra nem számítunk az elszállított szennyvíz tekintetében, mindenképpen a csökkenő tendencia a jellemző.

2009. 04. 01. naptól a települési folyékony hulladék ártalmatlanítására kijelölt hely a Zalaegerszeg, külterület 0940/3 hrsz-ú területen kialakított, az Észak-Zalai Víz- és Csatornamű Zrt üzemeltetésében lévő szippantott szennyvíz fogadó műtárgy.

***A 2013. évi díjkalkulációnál az alábbi szempontokat vettük figyelembe:***

A települési folyékony hulladék elhelyezésével kapcsolatos közszolgáltatási díj mértéke

13,8 % díjemelést tartalmaz.

A Közszolgáltató 2012. 01-10. hó közötti árbevétele összesen 1.583.748,- Ft, a teljes évi árbevétel a szippantott szennyvíz mennyiségének minimális változása miatt várhatóan 1.901.088,- Ft lesz.

A 2012. évi tapasztalat azt mutatja, hogy a szippantott szennyvíz mennyisége havonta átlagosan 107 m3, ezért a 2013-es évre is ennek a mennyiségnek az alapulvételével terveztük az elszállított mennyiséget, azaz a közszolgáltatás várható éves teljesítménye 1280 m3

A javaslat elfogadásával a **13,8 %-os díjemelés** esetén a zalaegerszegi közszolgáltatásból származó 2013. évre várható árbevétel 2.150.400,-Ft, a normatív támogatással együtt számított összes bevétel 2.278.400,- Ft lesz.

A Magyar Köztársaság 2013. évi költségvetés tervezetében a lakossági települési folyékony hulladék ártalmatlanítás normatívája megegyezik a 2012. évi támogatással, a fajlagos összege  
100,- Ft/m3.

A kalkuláció során kimutattuk a közszolgáltatás 2012. évi I-X. havi ténylegesen felmerült költségeit. A ténylegesen felmerült költségeket vettük alapul a 2013. évi közszolgáltatás várható költségeinek tervezésénél. A tervezés során éves szinten a 2013.évi közszolgáltatás várható éves teljesítményét, 1280 m3 szennyvíz elszállítását vettük alapul. A közszolgáltatási tevékenységet általában egy 5 m3-es tehergépkocsival végezzük, melynek az éves várható teljesítménye 2700 m3. A gépkocsira vonatkozóan 2013. évre kalkuláltuk az éves költségeket és ebből számoltuk arányosan a közszolgáltatásra eső költséget, illetve az 1 m3 szennyvíz elszállításának költségét, az alábbiak szerint:

|  |  |  |  |  |  |  |
| --- | --- | --- | --- | --- | --- | --- |
| **2013. évi közszolgáltatás díjkalkulációja** | | | | | | |
|  |  |  |  |  |  |  |
| A kalkuláció a közszolgáltatás ellátásához szükséges egy db 5 m3 kapacitású tehergépkocsi figyelembevételével készült | | | | | | |
| A gépkocsi várható éves szennyvíz szállítási összteljesítménye: | | | |  | ***2700 m3*** |  |
| A közszolgáltatás keretében 2012. I-X . hónapokban elszállított szennyvíz: | | | | | ***1073 m3*** |  |
| A közszolgáltatás várható 2013. éves teljesítménye: | | |  |  | ***1280 m3*** |  |
|  |  |  |  |  |  |  |
| **1 m3 szennyvíz elszállításának önköltség kalkulációja:** | | | |  |  |  |
|  |  |  |  |  |  |  |
| **Megnevezés** | **2012. év I.-X hó** | | | **2013. év** | | |
| **A vállalkozás összesen** | **Közszolgáltatás összesen** | | **Gépkocsi összes költsége (várható)** | **Közszolgáltatás összesen (várható)** | |
|  | **Nettó E Ft** | **Nettó Ft** | **Nettó Ft/m3** | **Nettó Ft** | **Nettó Ft** | **Nettó Ft/m3** |
| **Anyagjellegű ráfordítás** | **16 277** | **778 998** | **726** | **2 081 700** | **986 880** | **771** |
| Ebből: Üzemanyag | 6 559 | 317 608 | 296 | 853 200 | 404 480 | 316 |
| Gépkocsi fenntartási ktg | 5 831 | 353 017 | 329 | 945 000 | 448 000 | 350 |
| Egyéb(reklám,hirdetés,nyomtatvány | 3 887 | 108 373 | 101 | 283 500 | 134 400 | 105 |
| **Bér+járulék** | **8 933** | **340 141** | **317** | **912 600** | **432 640** | **338** |
| **Értékcsökkenés** | **8 876** | **0** | 0 | **0** | **0** | **0** |
| **Egyéb ráfordítás** | **1 641** | **114 811** | **107** | **307 800** | **145 920** | **114** |
| Ebből: Gépkocsi biztosítás | 374 | 24 679 | 23 | 67 500 | 32 000 | 25 |
| Gépjárműadó | 647 | 45 066 | 42 | 118 800 | 56 320 | 44 |
| Adók ( TÁNYA, Iparűzés,) | 620 | 45 066 | 42 | 121 500 | 57 600 | 45 |
| **Szállítási díj összesen** | **35 727** | **1 233 950** | **1 150** | **3 302 100** | **1 565 440** | **1 223** |
| **Elhelyezési, ürítési díj** | **2 459** | **327 265** | **305** | **877 500** | **547 840** | **428** |
| **Összes költség:** | **38 186** | **1 561 215** | **1 455** | **4 179 600** | **2 113 280** | **1 651** |
| **Közszolgáltatás számlázott árbevétele:** |  | **1 583 748** | **1 476** |  | **2 150 400** | **1 680** |
| Állami normatív támogatás (100Ft/m3): |  | 107 300 | 100 |  | 128 000 | 100 |
| **Bevétel összesen:** |  | **1 691 048** | **1 576** |  | **2 278 400** | **1 780** |
| **Eredmény:** |  | 129 833 | 121 |  | 165 120 | 129 |
| **Közszolgáltatás díja nettó Ft/m3** |  |  | **1 476** |  |  | **1 680** |
| **Közszolgáltatás díja bruttó Ft/m3** |  |  | **1 875** |  |  | **2 134** |

A 2012-es évhez képest a szállítás díja 6,9 %-kal, az elhelyezés díja 40,3 %-kal emelkedik, így egységesen a közszolgáltatás díja 13,8 %-kal emelkedik.

**Közszolgáltatási díj 13,8 %-os díjemeléssel (nettó):**

|  |  |  |  |
| --- | --- | --- | --- |
| **Év** | **Szállítás Ft/m3** | **Elhelyezés, ártalmatlanítás Ft/m3** | **Összesen Ft/m3** |
| **2012** | 1171 | 305 | **1476** |
| **2013** | 1252 | 428 | **1680** |
| **Változás** | **6,9 %** | **40,3 %** | **13,8 %** |

A fenti díjakra felszámítandó a mindenkor érvényben lévő általános forgalmi adó.

A folyékony hulladék elhelyezésének és ártalmatlanításának 40,3 %-os díjemelését a befogadó ZALAVÍZ Zrt az alábbiakkal indokolja:

* A fogyasztói szokások az utóbbi időben megváltoztak, az ártalmatlanításra beérkező szennyvíz, a víztakarékosság miatt sokkal sűrűbb, ezáltal több szennyezőanyagot tartalmaz. A szennyezőanyagok eltávolítása több energiát, vegyszert igényel. Nem elhanyagolható az egységnyi térfogatra jutó iszapmennyiség növekedése sem.
* A tisztításhoz szükséges energia, vegyszer, és egyéb anyagok árának az inflációt meghaladó növekedése további díjemelésre kényszeríti a Céget.
* Összességében tehát a szennyezőanyag arányos díj lenne indokolt, de az elszámolási lehetőségek miatt az egységnyi térfogatra jutó díjat kell emelni.

**2013. évi egységnyi díjtétel meghatározása:**

A 2012. évi adatok alapján a közszolgáltatás várható 2013. éves mennyisége, azaz a szippantott szennyvíz mennyisége 1280 m3.

A 2013. évre várható árbevétel 2.150.400,- Ft.

Egységnyi díjtétel: 2.150.400,- Ft / 1280 m3 = **1.680 Ft/m3**

A kalkulációt a várhatóan elszállításra kerülő szennyvíz elszállításának egységnyi költségére vonatkozóan készítettük el

Így a ténylegesen elszállított szennyvíz mennyiségnek megfelelő szolgáltatási díj kerül számlázásra, amit a ténylegesen igénybe vevő megrendelő fizet meg.

Társaságunk a 2013. évi közszolgáltatási díj kalkulációját a 2013. évi gazdasági környezet változásainak figyelembe vételével állította össze, és elfogadásra javasolja a Közgyűlésnek

Zalaegerszeg, 2012. október 31.

Kaszásné Müllek Erika

ügyvezető

***2. számú melléklet***

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Statisztikai számjel: | | | | | | 1 | 1 | 3 | 5 | 9 | 5 | 0 | 4 | 3 | 7 | 0 | 0 | 1 | 1 | 3 | 2 | 0 |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Cégjegyzék száma: | | | | |  | 2 | 0 | - | 0 | 9 | - | 0 | 6 | 3 | 1 | 4 | 3 |  |  |  | **3** | **1** |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **Egyszerűsített éves beszámoló összköltség eljárással készített** | | | | | | | | | | | | | | | | | | | | | | | | | |
| **EREDMÉNYKIMUTATÁS A VÁLLALKOZÁS EGÉSZÉRE** | | | | | | | | | | | | | | | | | | | | | | | | | |
| **"A" változat** | | | | | | | | | | | | | | | | | | | | | | | | | |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Az üzleti év mérlegfordulónapja:  **2012.10.31.**  (év/hó/nap) | | | | | | | | | | | | | | | | | | | | | | | | | |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  | adatok E Ft-ban | | | | |  |
| **Sor- szám** | | **A tétel megnevezése** | | | | | | | | | | | **Előző év 2011** | | | | **Tárgyév 2012. 01-10 hó** | | | | **2013. év várható** | | | |  |
|  |
| **a** | | **b** | | | | | | | | | | | **c** | | | | **d** | | | | **e** | | | |  |
| I. | | Értékesítés nettó árbevétele | | | | | | | | | | | 58 839 | | | | 40 024 | | | | 47 000 | | | | 01 |
| II. | | Aktivált saját teljesítmények értéke | | | | | | | | | | |  | | | |  | | | |  | | | | 02 |
| III. | | Egyéb bevételek | | | | | | | | | | | 6 459 | | | | 992 | | | | 1 000 | | | | 03 |
|  | | III. sorból visszaírt értékvesztés | | | | | | | | | | |  | | | |  | | | |  | | | | 04 |
| IV. | | Anyagjellegű ráfordítások | | | | | | | | | | | 29 432 | | | | 18 736 | | | | 22 600 | | | | 05 |
| V. | | Személyi jellegű ráfordítások | | | | | | | | | | | 10 488 | | | | 8 933 | | | | 11 200 | | | | 06 |
| VI. | | Értékcsökkenési leírás | | | | | | | | | | | 9 356 | | | | 8 876 | | | | 9 300 | | | | 07 |
| VII. | | Egyéb ráfordítások | | | | | | | | | | | 5 488 | | | | 1 925 | | | | 2 100 | | | | 08 |
|  | | VII.sorból: értékvesztés | | | | | | | | | | |  | | | |  | | | |  | | | | 09 |
| **A.** | | **ÜZEMI (ÜZLETI) TEVÉKENYSÉG EREDMÉNYE (I.+-II.+III.-IV.-V.-VI.-VII.)** | | | | | | | | | | | **10 534** | | | | **2 546** | | | | **2 800** | | | | 10 |
| VIII. | | Pénzügyi műveletek bevételei | | | | | | | | | | | 116 | | | | 2 | | | | 5 | | | | 11 |
| IX. | | Pénzügyi műveletek ráfordításai | | | | | | | | | | | 490 | | | | 128 | | | | 150 | | | | 12 |
| **B.** | | **PÉNZÜGYI MŰVELETEK EREDMÉNYE (VIII.-IX.)** | | | | | | | | | | | **-374** | | | | **-126** | | | | **-145** | | | | 13 |
| **C.** | | **SZOKÁSOS VÁLLALKOZÁSI EREDMÉNY (+-A.+-B.)** | | | | | | | | | | | **10 160** | | | | **2 420** | | | | **2 655** | | | | 14 |
| X. | | Rendkívüli bevételek | | | | | | | | | | |  | | | |  | | | |  | | | | 15 |
| XI. | | Rendkívüli ráfordítások | | | | | | | | | | | 15 | | | | 15 | | | | 15 | | | | 16 |
| **D.** | | **RENDKÍVÜLI EREDMÉNY (X.-XI.)** | | | | | | | | | | | **-15** | | | | **-15** | | | | **-15** | | | | 17 |
| **E.** | | **ADÓZÁS ELŐTTI EREDMÉNY (+-C.+-D.)** | | | | | | | | | | | **10 145** | | | | **2 405** | | | | **2 640** | | | | 18 |
| XII. | | Adófizetési kötelezettség | | | | | | | | | | | 299 | | | | 195 | | | | 240 | | | | 19 |
| **F.** | | **ADÓZOTT EREDMÉNY (+-E.-XII.)** | | | | | | | | | | | **9 846** | | | | **2 210** | | | | **2 400** | | | | 20 |
| **G.** | | **MÉRLEG SZERINTI EREDMÉNY** | | | | | | | | | | | **9 846** | | | | **2 210** | | | | **2 400** | | | | 21 |
| Statisztikai számjel: | | | | | | 1 | 1 | 3 | 5 | 9 | 5 | 0 | 4 | 3 | 7 | 0 | 0 | 1 | 1 | 3 | 2 | 0 |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Cégjegyzék száma: | | | | |  | 2 | 0 | - | 0 | 9 | - | 0 | 6 | 3 | 1 | 4 | 3 |  |  |  | **3** | **1** |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **Egyszerűsített éves beszámoló összköltség eljárással készített** | | | | | | | | | | | | | | | | | | | | | | | | | |
| **EREDMÉNYKIMUTATÁS A KÖZSZOLGÁLTATÁSRA** | | | | | | | | | | | | | | | | | | | | | | | | | |
| **"A" változat** | | | | | | | | | | | | | | | | | | | | | | | | | |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Az üzleti év mérlegfordulónapja:  **2012.10.31.**  (év/hó/nap) | | | | | | | | | | | | | | | | | | | | | | | | | |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  | adatok E Ft-ban | | | | |  |
| **Sor- szám** | | **A tétel megnevezése** | | | | | | | | | | | **Előző év 2011** | | | | **Tárgyév 2012. 01-10 hó** | | | | **2013. év várható** | | | |  |
|  |
| **a** | | **b** | | | | | | | | | | | **c** | | | | **d** | | | | **e** | | | |  |
| I. | | Értékesítés nettó árbevétele | | | | | | | | | | | 1 651 | | | | 1 584 | | | | 2 150 | | | | 01 |
| II. | | Aktivált saját teljesítmények értéke | | | | | | | | | | |  | | | |  | | | |  | | | | 02 |
| III. | | Egyéb bevételek | | | | | | | | | | | 117 | | | | 107 | | | | 128 | | | | 03 |
|  | | III. sorból visszaírt értékvesztés | | | | | | | | | | |  | | | |  | | | |  | | | | 04 |
| IV. | | Anyagjellegű ráfordítások | | | | | | | | | | | 1 150 | | | | 1 106 | | | | 1 535 | | | | 05 |
| V. | | Személyi jellegű ráfordítások | | | | | | | | | | | 359 | | | | 340 | | | | 433 | | | | 06 |
| VI. | | Értékcsökkenési leírás | | | | | | | | | | | 0 | | | | 0 | | | | 0 | | | | 07 |
| VII. | | Egyéb ráfordítások | | | | | | | | | | | 110 | | | | 102 | | | | 129 | | | | 08 |
|  | | VII.sorból: értékvesztés | | | | | | | | | | |  | | | |  | | | |  | | | | 09 |
| **A.** | | **ÜZEMI (ÜZLETI) TEVÉKENYSÉG EREDMÉNYE (I.+-II.+III.-IV.-V.-VI.-VII.)** | | | | | | | | | | | **149** | | | | **143** | | | | **181** | | | | 10 |
| VIII. | | Pénzügyi műveletek bevételei | | | | | | | | | | |  | | | |  | | | |  | | | | 11 |
| IX. | | Pénzügyi műveletek ráfordításai | | | | | | | | | | |  | | | |  | | | |  | | | | 12 |
| **B.** | | **PÉNZÜGYI MŰVELETEK EREDMÉNYE (VIII.-IX.)** | | | | | | | | | | | **0** | | | | **0** | | | | **0** | | | | 13 |
| **C.** | | **SZOKÁSOS VÁLLALKOZÁSI EREDMÉNY (+-A.+-B.)** | | | | | | | | | | | **149** | | | | **143** | | | | **181** | | | | 14 |
| X. | | Rendkívüli bevételek | | | | | | | | | | |  | | | |  | | | |  | | | | 15 |
| XI. | | Rendkívüli ráfordítások | | | | | | | | | | |  | | | |  | | | |  | | | | 16 |
| **D.** | | **RENDKÍVÜLI EREDMÉNY (X.-XI.)** | | | | | | | | | | | **0** | | | | **0** | | | | **0** | | | | 17 |
| **E.** | | **ADÓZÁS ELŐTTI EREDMÉNY (+-C.+-D.)** | | | | | | | | | | | **149** | | | | **143** | | | | **181** | | | | 18 |
| XII. | | Adófizetési kötelezettség | | | | | | | | | | | 14 | | | | 13 | | | | 16 | | | | 19 |
| **F.** | | **ADÓZOTT EREDMÉNY (+-E.-XII.)** | | | | | | | | | | | **135** | | | | **130** | | | | **165** | | | | 20 |
| **G.** | | **MÉRLEG SZERINTI EREDMÉNY** | | | | | | | | | | |  | | | |  | | | |  | | | | 21 |
|  |  | **Szállított szennyvíz m3** | | | | | | | | | | | **1166** | | | | **1073** | | | | **1280** | | | |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

***3. számú melléklet***

**Tájékoztatás**

Társaságunk 2013 évre vonatkozóan a szennyvízszippantás területén nem tervez új beruházást. Úgy gondoljuk, hogy a meglévő eszközparkunkkal biztonságosan el tudjuk látni a feladatunkat. Az eszközeink folyamatos karbantartása biztosított.

A támogatás elszámolásához a nyilvántartást és a bizonylatokat a tárgyhónapot követő 10-ig benyújtjuk az Önkormányzatnak.

A közszolgáltatással kapcsolatos éves adatszolgáltatást minden évben a tárgyévet követő február 28-ig megküldjük az Önkormányzatnak. Az adatszolgáltatáshoz szükséges nyilvántartási rendszert működtetünk.

A fogyasztók részére munkanapokon 8-16 óra között ügyfélszolgálati irodánk áll rendelkezésre a Zalaegerszeg, Jákum F. út 1/B szám alatt. Munkaidőn kívül, illetve hétvégén telefonos üzenetrögzítőnk működik, valamint e-mailben is fogadjuk a megrendeléseket.

Az elmúlt évben illetve az idei évben panaszos megkeresés nem történt.

Elérhetőségeinket a Zalaegerszeg újságban rendszeresen közzé tesszük.

További információért honlapunkat is kereshetik a fogyasztók, valamint telefonon keresztül is információt nyújtunk az érdeklődőknek.

Zalaegerszeg, 2012. október 31.

Tisztelettel :

Kaszásné Müllek Erika

ügyvezető